Document ID: 31991R1719

ΚΑΝΟΝΙΣΜΟΣ ( ΕΟΚ ) αριθ . 1719/91 ΤΟΥ ΣΥΜΒΟΥΛΙΟΥ της 13ης Ιουνίου 1991 περί καθορισμού των γενικών κανόνων στον τομέα της εμπορίας της προτιμησιακής ζάχαρης στην Κοινότητα, για τις περιόδους εμπορίας 1989/90, 1990/91 και 1991/92
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ιδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 464/91 της Επιτροπής ( 2 ), και ιδίως το άρθρο 37 παράγραφος 1 στοιχείο α ),
Εκτιμώντας :
ότι, δυνάμει του άρθρου 1 παράγραφος 1 του πρωτοκόλλου αριθ . 8 για τη ζάχαρη ΑΚΕ το οποίο αναφέρεται εφεξής ως "πρωτόκολλο" και προσαρτάται στην τέταρτη σύμβαση ΑΚΕ-ΕΟΚ η οποία υπογράφηκε στα Λομέ στις 15 Δεκεμβρίου 1989, η Κοινότητα ανέλαβε την υποχρέωση να αγοράζει και να εισαγάγει, σε εγγυημένες τιμές, ορισμένες ποσότητες ζάχαρης από ζαχαροκόλαμο, καταγωγής των κρατών ΑΚΕ, τις οποίες τα εν λόγω κράτη έχουν αναλάβει την υποχρέωση να της προμηθεύουν - ότι, δυνάμει του άρθρου 1 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο ( 3 ), εφεξής ονομαζόμενη "συμφωνία", οι ίδιες αμοιβαίες υποχρεώσεις έχουν αναληφθεί για τη ζάχαρη, καταγωγής Ινδίας - ότι, δυνάμει του άρθρου 1 παράγραφος 2 του πρωτοκόλλου και της συμφωνίας, αντιστοίχως, η εφαρμογή των διατάξεων αυτών εξασφαλίζεται, για την εν λόγω ζάχαρη, εφεξής ονομαζόμενη "προτιμησιακή ζάχαρη", στα πλαίσια της διαχείρισης της κοινής οργάνωσης αγοράς της ζάχαρης -
ότι τα μέτρα που πρέπει να ληφθούν από την Κοινότητα για να εξασφαλισθεί η εφαρμογή του πρωτοκόλλου και της συμφωνίας πρέπει να είναι τέτοιας φύσεως ώστε να επιτρέπουν την πραγματοποίηση των αντίστοιχων υποχρεώσεων, ήτοι, αφενός μεν, την προμήθεια της προτιμησιακής ζάχαρης, αφετέρου δε, την αγορά της ζάχαρης αυτής και, συνεπώς, τον εφοδιασμό της κοινοτικής αγοράς, και ιδιαιτέρως τον εφοδιασμό των εργοστασίων ραφιναρίσματος που βρίσκονται σε λιμάνια της Κοινότητας -
ότι, λόγω του παγώματος των εγγυημένων τιμών για τη ζάχαρη κατά τη διάρκεια πολλών περιόδων παράδοσης, της πτώσης των τιμών αυτών για την περίοδο παράδοσης 1989/90 και των επιζήμιων αποτελεσμάτων που θα έχουν τα μέτρα αυτά στη ζαχαροβιομηχανία των εν λόγω χωρών, φαίνεται ότι, ελλείψει συνοδευτικών μέτρων, υπάρχει κίνδυνος βραχυπρόθεσμα να μην μπορούν να τηρούνται πλήρως, υπό τις συνθήκες αυτές, οι αμοιβαίες υποχρεώσεις παράδοσης
και εισαγωγής ζάχαρης, που προβλέπονται από το πρωτόκολλο και τη συμφωνία - ότι το σύνολο σχεδόν των παραδόσεων αυτών αποτελείται από ακατέργαστη ζάχαρη που προορίζεται για ραφινάρισμα - ότι, με τον τρόπο αυτό, απειλείται σοβαρά ο εφοδιασμός των εργοστασίων ραφιναρίσματος της Κοινότητας-
ότι, για το σκοπό αυτό, ένα ειδικό συνοδευτικό μέτρο για μια περιορισμένη περίοδο, που θα συνίσταται στη χορήγηση πριμοδότησης στην εμπορία της ακατέργαστης προτιμησιακής ζάχαρης που προορίζεται για ραφινάρισμα στην Κοινότητα, θα επέτρεπε στη ζαχαροβιομηχανία των χωρών παραγωγής να προσαρμοστούν σε αυτή τη νέα κατάσταση κατά τη διάρκεια της εν λόγω περιόδου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
1 . Κατά τη διάρκεια των περιόδων εμπορίας 1989/90, 1990/91 και 1991/92, χορηγείται, ως μέτρο παρέμβασης, πριμοδότηση εμπορίας κατά την εισαγωγή ακατέργαστης προτιμησιακής ζάχαρης από ζαχαροκάλαμο, που ραφινάρεται σε λευκή ζάχαρη, κατά τη διάρκεια των περιόδων αυτών, στα εργοστάσια ραφιναρίσματος που αναφέρονται στο άρθρο 9 παράγραφος 4 τρίτο εδάφιο του κανονισμού ( ΕΟΚ ) αριθ . 1785/81 .
2 . Η χορήγηση της πριμοδότησης που αναφέρεται στην παράγραφο 1 μπορεί να γίνεται μόνον εντός του ορίου των ποσοτήτων που έχουν συμφωνηθεί στα πλαίσια του πρωτοκόλλου και της συμφωνίας και εισαχθεί, καθώς και εάν η πριμοδότηση αυτή αντιπαραχωρείται από τον εισαγωγέα στον παραγωγό της εν λόγω προτιμησιακής ζάχαρης .
3 . Η πριμοδότηση που αναφέρεται στην παράγραφο 1 καθορίζεται ανά 100 χιλιόγραμμα λευκής ζάχαρης, για κάθε περίοδο εμπορίας, λαμβάνοντας υπόψη ένα χρηματικό ποσό 30 εκατομμυρίων Ecu για τις τρεις περιόδους εμπορίας που αναφέρονται στην παράγραφο 1 .
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιουλίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 13 Ιουνίου 1991 .

Labels: 3
17